text: Verdens flotteste sejlskibe kommer til Esbjerg
  15 juni 2014 kl. 07.31
  Europas største gratis familiebegivenhed kommer til Esbjerg: The Tall Ships Races.
  Det sker fra den 2. august.
  Skibene er selvfølgeligt hovedattraktionen, men der vil ske meget andet i Esbjerg, mens de store skibe ligger i havnen.
  Ca. 2.000 besætningsmedlemmer vil således deltage i et optog gennem Esbjerg by, og mandag den 4. august vil der være et stort festfyrværkeri.
  Tirsdag den 5. august forlader skibene i samlet procession Esbjerg.
  Byen forventer en halv million besøgende til begivenheden.
  